Kazimierz Dolny
Kazimierz Dolny on linn Poolas Lublini vojevoodkonnas Puławy maakonnas, Kazimierz Dolny valla halduskeskus. Linn asub Visla vasakul kaldal, Lublini kesklinnast umbes 42 km läänes. Kazimierz Dolnyt peetakse üheks kõige kaunimaks Poola väikelinnaks. Kazimierz Dolnyt on ürikutes esmamainitud 1249. aastal, Magdeburgi linnaõigused sai 1406. aastal. 1869. aastal kaotas Kazimierz Dolny linnaõigused, kuid sai need tagasi 1927. aastal.